13. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 21/16/1715 της 14 Ιουν./26 Ιουλ.  1977 (ΦΕΚ Β΄ 701) Περί αυξήσεως των υπέρ Ι.Κ.Α. ασφαλιστικών εισφορών του Ο.Α.Ε.Δ. δια την συνταξιοδότησιν του προσωπικού αυτού. Έχοντες υπ’ όψει: 1.Τας διατάξεις της παρ. 2 του άρθρ. 12 του Ν.Δ. 4277/1962 «περί συνταξιοδοτήσεως των ιατρών του Ι.Κ.Α. και ετέρων τινών κατηγοριών εργαζομένων». 2.Την γνώμην του Διοικητικού Συμβουλίου του Ιδρύματος Κοινωνικών Ασφαλίσεων, διατυπωθείσαν κατά την υπ’ αριθ. 11/25.4.1977 συνεδρίασιν αυτού και υποβληθείσαν ημίν δια της υπ’ αριθ. 283705/21.5.1977 αναφοράς του Ιδρύματος τούτου. 3.Την υπ’ αριθ. 21/16/3581/1975 απόφασιν του Υπουργού Κοινωνικών Υπηρεσιών (ΦΕΚ 1042/ 23.9.1975 τ. Β΄), δι’ ης αι προβλεπόμεναι υπέρ ΙΚΑ εισφοραί δια την συνταξιοδότησιν του υπαγομένου εις τας διατάξεις του άρθρ. 11 του Ν.Δ. 4277/1962 προσωπικού των Ν.Π.Δ.Δ. ηυξήθησαν εις το προσήκον ύψος, βάσει της, από 14.6.1975, εκπονηθείσης προς τον σκοπόν αυτόν αναλογιστικής μελέτης, αποφασίζομεν: Αι προβλεπόμεναι υπέρ του Ι.Κ.Α. ασφαλιστικαί εισφοραί εργοδότου και ησφαλισμένου δια την κατ’ εφαρμογήν των διατάξεων του Νόμ. 3163/1955 συνταξιοδότησιν εξ αυτού του τακτικού προσωπικού του Ο.Α.Ε.Δ., αυξάνεται ως ακολούθως: α)Από της 1ης του επομένου της δημοσιεύσεως της παρούσης εις την Εφημερίδα της Κυβερνήσεως μηνός εις 19% και 9% αντιστοίχως, ήτοι σύνολον 28%. β)Από 1ης Ιαν. 1978 εις 22% και 10% αντιστοίχως, ήτοι σύνολον 32%. Η παρούσα δημοσιευθήτω δια της Εφημερίδος της Κυβερνήσεως. 